stanford-oval/wikipedia huggingface dataset:
בית סוהר שמור
ביקורת

ישנם המבקרים את בתי הסוהר השמורים בטענה שהם מפרים זכויות אדם בסיסיות, בין השאר משום תנאי המחיה הירודים במתקנים אלה. בשנת 1996, צוות של האומות המאוחדות שהוקצה לחקור עינויים תיאר את התנאים כהשפלה לא אנושית. מחקר מקיף שנערך בשנת 2011 על ידי לשכת עורכי הדין בניו יורק טען שבתי הכלא השמורים הם בגדר עינוי לפי החוק הבינלאומי ו"עונש אכזרי ויוצא דופן על פי חוקת ארצות הברית".
הערות שוליים

↑  Evaluating the Effectiveness of Supermax, Urban Institute, 16 May 2012
1 2  המטרות, המנהגים והבעיות של בתי הכלא העל-סופיים, פשע וצדק, 2001
↑  Prison and Jail Administration, Peter Carlson, Judith Garrett
↑  Final release for Katingal, misguided experiment in extreme jails The Sydney Morning Herald,19 במאי 2004
↑  The Last Worst Place,The San Francisco Chronicle, 23 ביוני 2011
↑  Inside the walls of SuperMax prison, Goulburn, The Daily Telegraph, 4 בינואר 2012
↑  Supermax Prisons and the Constitution
↑  Inside America’s Toughest Federal Prison
↑  Obama budget includes money to house Guantanamo detainees in U.S(הקישור אינו פעיל, 1.4.2019)
↑  California's Security Housing Units – PrisonActivist.org
↑  Paglen.com
↑  תנאי הכליאה הברוטליים בבתי סוהר שמורים
ארקדי רילוב

| --- | --- |

 לידה:  17 בינואר 1870 (יוליאני) Istobensk, רוסיה 
 פטירה:  22 ביוני 1939 (בגיל 69) סנקט פטרבורג, ברה"מ 
 מקום קבורה:  ליטרטורסקיה מוסטקי 
 מקום לימודים:  האקדמיה לאומנות ותעשייה של סנקט פטרבורג על שם שטיגליץ (1891)  האקדמיה הקיסרית לאמנויות (1897) 
 תחום יצירה:  ציור 
 זרם באמנות:  ריאליזם, סימבוליזם 
 פרסים והוקרה:  פעיל מצטיין באמנויות  של הרפובליקה הסובייטית הפדרטיבית הסוציאליסטית של רוסיה 
 
ארקדי רילוב (ברוסית: Арка́дий Рыло́в; ‏  29 בינואר 1870 - 22 ביוני 1939) היה צייר סימבוליסט רוסי וסובייטי.
ביוגרפיה

רילוב נולד בכפר איסטובנסק, במחוז וייטקה של האימפריה הרוסית (מחוז קירוב, רוסיה). הוא אומץ על ידי משפחת אביו החורג, שהיה נוטריון. הוא עבר לסנט פטרסבורג ולמד בבית הספר לעיצוב טכני של הברון שטיגליץ (1888–1891), ולאחר מכן באקדמיה הקיסרית לאמנויות אצל ארכיפ קוינדג'י (1894–1897).
רילוב היה חבר בתנועת מיר איסקוסטבה ובאיגוד האמנים הרוסים, וגם חבר באיגוד האמנים של רוסיה המהפכנית.
הוא התחיל כצייר היסטורי אך הפך בעיקר לצייר נוף, אם כי ברבים מציוריו יש רמיזות להיסטוריה הרוסית.
רבים מהנופים שלו שצוירו לאחר מהפכת אוקטובר נתפסו כסמלים לחופש מהפכני. באותה תקופה הוא גם צייר כמה יצירות טיפוסיות לריאליזם סוציאליסטי כמו לנין ברזליב.
הוא לימד באקדמיה לאמנויות. בסטודיו שלו הוא יצר את מה שאפשר לתאר כשמורת טבע קטנה: היו שם סנאים, ארנבות, קוף, הרבה ציפורי בר ושני סלי נמלים. לדברי מיכאיל נסטרוב, חיות בר וציפורים אהבו את רילוב והגיעו לעיתים קרובות לסטודיו שלו.
גלריה

נוף ימי
ביער
נהר גועש
שקיעה
הערות שוליים

↑  ЛЕМНОССКИЙ ЯЗЫК | Энциклопедия Кругосвет, www.krugosvet.ru (ברוסית)
↑  Horizons - Artist Biographies - Arkadiy Alexandrovich Rylov, web.archive.org, ‏2006-05-30
↑  РЫЛОВ Аркадий Александрович. Монтер. 1928. Масло, staratel.com
| --- | --- |
בקרת זהויות :  NLI: 987007434797005171  PLWABN: 9810580105105606  GND: 132386631  ISNI: 0000 0000 8117 431X  LCCN: nr93031091  MusicBrainz: 0419823e-50af-40bd-bc5c-17ff8e84dc6b  NKC: xx0124068  RKD: 69128  SUDOC: 187818657  ULAN: 500020812  VIAF: 38077250   WorldCat (עם VIAF): 38077250 
פרחי בר
ארכיפלג (סרט)

| --- | --- |

 שחקנים ראשיים:  Dmitry Palamarchuk אנדריי מרזליקין מרינה פטרנקו 
 מדינה:  רוסיה 
 חברת הפקה:  Lendok Open Film Studio 
 הקרנת בכורה:  2021 
 משך הקרנה:  100 דק' 
 שפת הסרט:  רוסית 
 סוגה:  סרט היסטורי 
 דף הסרט ב־IMDb
 
ארכיפלג (ברוסית: Архипелаг) הוא סרט דרמה היסטורי רוסי, שהוקרן בבכורה ב־27 באפריל 2021 ומספר על המשלחת הרוסית-שוודית לשפיצברגן.
רקע

הסרט מבוסס על חייו של אלכסנדר סמיונוביץ' וסילייב, אשר בשנים 1899–1900, הוא השתתף במשלחת הרוסית-שוודית של מדידות באי שפיצברגן כסגן ראש המשלחת. בהנהגתו של וסילייב ובהשתתפותו הישירה הותקנו אותות ותצפיות אסטרונומיות וגאודטיות נערכו בכמה נקודות באי. וסילייב יצר מפה של מערב שפיצברגן בסולם יחס של 1:21000.
בתום המשלחת עסק וסילייב בעיבוד החומרים שהתקבלו וב־1915 באודסה פרסם ספר על עבודת המשלחת.
משנת 1903 עבד ברציפות במצפה הכוכבים פולקובו. הוא בחן תנודות רוחב בכלי מעבר מתצפיות על מעבר כוכבים ובהמשך היה למרצה באוניברסיטת נובורוסייסק.
עלילה

הסרט מתרחש בסוף המאה ה־19. משלחת רוסית-שוודית בראשות אלכסנדר וסילייב, אסטרונום צעיר, שנאלץ לעזוב את כלתו בסנקט פטרבורג ולהוביל משלחת מחקר לחוג הקוטב הצפוני, לסְבָאלְבָּרְד כדי לקבוע את צורת העולם וגודלו.
למשלחת מצטרפת העיתונאית הצרפתייה ליליאן. נערה חסרת פחד המחפשת את עקבות משלחתו של החוקר השוודי המפורסם סלומון אנדרה שהתרסק בכדור פורח, שלפי האגדה לקח איתו יהלום נדיר בדרכו. הרגשות מתלקחים בין ליליאן לווסילייב ובינתיים נראה כי המשלחת נתקלת במשוכות בלתי עבירות, בין אם זו שרשרת תאונות קטלניות או עבודתו של בוגד שצד אחר אבן יקרה.
שחקנים ודמויות

דמיטרי פלמרצ'וק - אלכסנדר וסילייב
אנדריי מרזליקין
מרינה פטרנקו - ליליאן
הפקה

הסרט הזה קורץ ברומנטיות שלו, במרקם המדהים לחלוטין... הצפון תמיד משך אנשים כריזמטיים, ולא רק גברים, אלא גם נשים. וניסינו לחשוף ולהראות את האישיות של אנשים רגילים שהיו צריכים להיות חסרי פחד ולהתגבר על המכשולים הקשים ביותר בדרך להגשמת החלומות שלהם.
הצילומים החלו במרץ 2019 בפרברי סנקט פטרבורג. הנוף של המחנה הארקטי נבנה על חוף המפרץ הפיני.
הפצה

הסרט הוקרן בבכורה ב-27 באפריל 2021 בפסטיבל הקולנוע הבינלאומי במוסקבה ועלה לאקרנים ב־10 ביוני 2021.
הערות שוליים

↑  НА 43 ММКФ СОСТОИТСЯ ПРЕМЬЕРА ФИЛЬМА «АРХИПЕЛАГ» С УЧАСТИЕМ АНДРЕЯ МЕРЗЛИКИНА
↑  Для фильма «Архипелаг» прозвучала команда «Мотор!»
ביירון סקוט

| --- | --- |

סקוט בשנת 2012
 לידה:  28 במרץ 1961 (בן 63) אוגדן שביוטה
 עמדה:  קלע
 גובה:  1.91 מטר
 מכללה:  אוניברסיטת המדינה של אריזונה
 דראפט:  בחירה מספר 4, 1983 סן דייגו קליפרס
 קבוצות כשחקן
 1983 - 1993   1993 - 1995   1995 - 1996   1996 - 1997   1997 - 1998:  לוס אנג'לס לייקרס   אינדיאנה פייסרס   ונקובר גריזליז  לוס אנג'לס לייקרס   פנאתינייקוס
 הישגים כשחקן
 3 אליפויות NBA‏ (1985, 1987, 1988)   חמישיית הרוקיז של העונה (1984)
 קבוצות כמאמן
 2000 - 2004   2004 - 2009   2010 - 2013   2014 - 2016:  ניו ג'רזי נטס   ניו אורלינס הורנטס   קליבלנד קאבלירס   לוס אנג'לס לייקרס
 הישגים כמאמן
 מאמן השנה ב-NBA‏ (2008)   מאמן במשחק האולסטאר (2002, 2008)
ביירון אנטון סקוט (באנגלית: Byron Anton Scott; נולד ב-28 במרץ 1961 באוגדן, יוטה) הוא כדורסלן עבר בליגת ה-NBA ומאמן כדורסל אמריקני. סקוט שיחק בעמדת הקלע ונודע בעת משחקו בעיקר בזכות תקופתו במדי הלוס אנג'לס לייקרס עמה זכה ב-3 אליפויות NBA.
נבחר על ידי קבוצת הסן דייגו קליפרס במקום ה-4 הכללי בדראפט, הועבר בעסקה עם לוס אנג'לס לייקרס בשנת 1984 תמורת השחקן נורם ניקסון. במהלך הקריירה שלו כשחקן שיחק, מלבד בלייקרס, גם באינדיאנה פייסרס, בוונקובר גריזליז ובקבוצה היוונית פנאתינייקוס. סקוט היה שחקן מפתח במהלך התקופה בה שיחקו מג'יק ג'ונסון, כרים עבדול-ג'באר וג'יימס וורת'י, ושיחק איתם בחמישייה הפותחת של הלייקרס, כאשר בעונות 1985, 1987 ו-1988 הקבוצה זכתה באליפות ה-NBA. בעונתו האחרונה כשחקן חזר ללייקרס ושימש כ"מדריך רוחני" לשחקנים המובילים של הקבוצה באותו זמן - קובי בראיינט ושאקיל אוניל. בכל תקופתו כשחקן נודע ביכולותיו הטובות כאחד מהקלעים הטבעיים הטובים ב-NBA.
ביירון סקוט החל את קריירת האימון שלו בעונת 2000/2001 כשמונה למאמן ניו ג'רזי נטס, אותה הוביל פעמיים לגמר ה-NBA בעונות 2002 ו-2003, אך הפסיד בגמר (ב-2002 ללוס אנג'לס לייקרס בתוצאה 4-0, וב-2003 לסן אנטוניו ספרס בתוצאה 4-2).
בין השנים 2009-2004 אימן סקוט את ניו אורלינס הורנטס, ובעונת 2004/2005 החל לאמן את קבוצת קליבלנד קאבלירס, כשהחליף בתפקיד את טים פלויד. ב-18 באפריל 2013 פוטר סקוט מאימון קליבלנד, וזאת לאור התוצאות המאכזבות.
לאחר שהעביר את עונת 2013/2014 כפרשן בטלוויזיה מונה סקוט בקיץ 2014 למאמן לוס אנג'לס לייקרס. לאחר שנתיים בהן העמידה הקבוצה מאזן מצטבר שלילי 38-126 (23.2%) פוטר סקוט מתפקיד מאמן הלייקרס.
הערות שוליים

↑  ‏, NBA: ביירון סקוט פוטר מקליבלנד, באתר ynet, 18 באפריל 2013
↑  עוד משרה פנויה: ביירון סקוט פוטר מהלייקרס אחרי שנתיים, באתר וואלה, 25 באפריל 2016
| --- | --- |
בקרת זהויות :  LCCN: no2017053047  MusicBrainz: 4f3cca8e-ff56-4630-bd5a-d86a76c5d845  VIAF: 4388149368889185980002   WorldCat (עם VIAF): 4388149368889185980002 
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
אתחול (מחשוב)

בתחום המחשוב, אִתחוּל (באנגלית: booting) הוא תהליך המתחיל את הרצתן של מערכות הפעלה כאשר המשתמש מדליק מערכת מחשב. תהליך אתחול הוא סדרת הפעולות שהמחשב מבצע כשהוא מועבר למצב "ON", אשר טוענות את מערכת ההפעלה.
מנהל אתחול

רוב מערכות המחשב יכולות לבצע אך ורק קוד שנמצא בזיכרון RAM או ROM; מערכות הפעלה מודרניות מאוחסנות בדרך כלל על דיסקים קשיחים, LiveCD וכונני הבזק. מיד לאחר שמחשב הודלק, אין לו מערכת הפעלה בזיכרון. חומרת המחשב בלבד איננה מסוגלת לבצע פעולות מסובכות של מערכת הפעלה הראשית, כמו טעינת תוכנית מהכונן בעצמה; כביכול נראה שנוצר פרדוקס בלתי פתיר: כדי לטעון מערכת הפעלה אל הזיכרון, נראה שכבר צריך שתהיה בזיכרון מערכת הפעלה. הפתרון הוא ליצור מערכת הפעלה מנוונת שתהיה פשוטה דיה לכתיבה. מערכת ההפעלה הזו תריץ תוכנית שמטרתה היא טעינת מערכת ההפעלה הראשית של המחשב. מערכת הפעלה פשוטה זו נקראת "מנהל אתחול" (באנגלית: boot loader). לעיתים קרובות מתבצע שימוש במספר שלבים של מנהלי אתחול שכל אחד ואחד מהם טוען את זה שאחריו, עד שהאחרון טוען את מערכת ההפעלה.
למחשבים ברי התכנות הראשונים היו מפסקי 0 ו־1 על הלוח הקדמי כדי לאפשר למפעיל לשים את מנהל האתחול במאגר התוכנה לפני הפעלת המעבד. לאחר מכן, קרא המעבד את מערכת ההפעלה מתוך התקן אחסון חיצוני, כמו כרטיסי ניקוב.
קוד אסמבלר, עבור מנהל האתחול, יכול להיות פשוט כמו 8 ההוראות הבאות:
במחשבים מודרניים, תהליך האתחול מתחיל כשיחידת העיבוד המרכזית (CPU) מבצעת תוכנה אשר נמצאת בתוך ROM, דוגמת ה־BIOS של מחשב IBM PC בכתובת מוגדרת מראש (המעבד מתוכנת לבצע תוכנה זו אחרי פעולת reset, ללא עזרה חיצונית). תוכנה זו מכילה פונקציונליות מספיקה כדי לחפש התקנים המתאימים שישתתפו בתהליך האתחול, וטוענת תוכנה קטנה מחלק מיוחד (שנקרא לרוב סקטור אתחול (אנ')) של ההתקן המבטיח ביותר.
מנהלי אתחול עלולים להיתקל בהגבלות רבות. למשל, ב־IBM PC ותואמיהם, השלב הראשון של מנהל האתחול יהיה לעולם באורך של 512 בייטים, ויסתיים בערך AA55h (אשר אותו בוחן ה־BIOS על מנת לוודא שמנהל האתחול תקין).
מנהל אתחול > מנהלי אתחול שלב־שני

התוכנה הקטנה עצמה אינה מערכת הפעלה לכשלעצמה בדרך כלל, אלא רק מנהל אתחול מסוג "שלב־שני", כמו NTLDR, LILO או GRUB. השלב השני יוכל לטעון את מערכת ההפעלה כראוי, ואז יורה למעבד להריץ אותה. המערכת תאתחל את עצמה, וייתכן שהיא תטען מנהלי התקן ותוכנות אחרות הדרושות לפעולה רגילה של מערכת ההפעלה.
תהליך האתחול נשלם כאשר המחשב מוכן לדו־שיח עם המשתמש או שהיא מסוגלת להריץ יישומים רגילים. במחשבים אישיים מודרניים, התהליך נמשך כדקה (שמתוכה כ־15 שניות נלקחות על ידי מנהלי האתחול למיניהם, והשאר – טעינת מערכת ההפעלה עצמה). בשרתים גדולים ייתכן שייקח מספר דקות לאתחל ולהפעיל את כל השירותים. כדי להבטיח זמינות גבוהה, הם יעלו שירותים מסוימים לפני אחרים ולא במקביל.
מערכות משובצות מחשב חייבות לאתחל את עצמן באופן כמעט מיידי. לדוגמה, המתנה של כדקה כדי שטלוויזיה "תעלה", היא דבר בלתי מתקבל. לכן הן חייבות שכל מערכת ההפעלה שלהן תהיה ב־ROM או בזיכרון הבזק, כדי שאפשר יהיה להריץ אותה באופן ישיר ומיידי.
התקני אתחול – BIOS

התקן אתחול הוא כל התקן שחייב להיות מאותחל לפני טעינת מערכת ההפעלה. זה כולל את התקן הקלט הראשי – המקלדת, התקן הפלט הראשי – המסך, והתקן טעינת התוכניות (כונן תקליטונים, דיסק קשיח, CD-ROM, זיכרון הבזק וכולי).
ב־BIOS מודרני, המשתמש יכול לבחור באחד ממספר התקנים שממנו הוא רוצה לבצע את האתחול, לדוגמה הדיסק הקשיח, דיסקט, SCSI, CD-ROM‏, ‏כונן ZIP, ‏LS-120‏ או USB (דיסקט-ZIP-USB ,USB, תקליטור-USB וכונן קשיח-USB).
לדוגמה, ניתן להתקין Windows על הכונן הראשון, ולינוקס על השני. על ידי שינוי ההגדרות ב־BIOS, המשתמש יכול לבחור איזו ממערכות ההפעלה ברצונו לטעון.
ישנן תוכנות מיוחדות המאפשרות לבחור את מערכת ההפעלה שתעלה במחשב כגון GRUB.
תהליך האתחול במחשב PC סטנדרטי

בהתחלה, המעבד של המחשב האישי מריץ את ההוראות הממוקמות באוגר בכתובת FFFF0h בזיכרון של ה־BIOS. אוגר זיכרון זה ממוקם קרוב לסוף זיכרון המערכת. הוא מכיל פקודת קפיצה (jump) שמעבירה את הביצוע למיקום של תוכנת ההתחלה של ה־BIOS. התוכנה מריצה בדיקה עצמית שנקראת Power-On Self Test (או בקיצור POST) – שתפקידה לוודא שההתקנים עליהם המחשב הולך להתבסס הם תקינים, ואז היא מאתחלת אותם. לאחר מכן, ה־BIOS עובר על רשימה מוגדרת מראש של התקנים עד שהוא מוצא אחד שניתן לבצע ממנו את הליך האתחול. אם לא נמצא אף התקן כזה, ניתנת הודעת שגיאה, ותהליך האתחול מופסק. אם ה־BIOS מוצא התקן שניתן לבצע ממנו אתחול, הוא טוען ומבצע את תוכן סקטור האתחול שלו, אשר בכוננים קשיחים הוא נקרא Master boot record (או בקיצור MBR), ואינו ספציפי למערכת הפעלה מסוימת. ברוב המקרים, ה־MBR בודק את טבלת המחיצות (Partition Table) עבור מחיצה פעילה. אם נמצאת מחיצה פעילה כזו, ה־MBR טוען את סקטור האתחול ומריץ אותו. סקטור האתחול הזה הוא ספציפי לכל מערכת הפעלה, אך ברוב מערכות ההפעלה, תפקידו העיקרי הוא לטעון ולהריץ את הגרעין, אשר ממשיך את האתחול, וטוען את מערכת ההפעלה באופן מלא עד לסיום תהליך האתחול.
סוגים שונים של סדרי אתחול

לסוגי מעבדים שונים יש סוגים שונים של מצבי אתחול, רוב מעבדי האותות הדיגיטליים מכילים:
אתחול במצב טורי
אתחול במצב מקבילי
אתחול HPI
אתחול "חם" או אתחול "רך" (בניגוד לאתחול "קשה") – פעולה אשר קוראת לרוטינת האתחול ללא צורך בניתוק וחידוש הזרם, למשל במערכת ההפעלה חלונות על ידי לחיצה על Restart.
אתחול שלא מכונן פנימי

ניתן לאתחל את המחשב גם שלא מכונן פנימי, למשל להעלות מערכת הפעלה דרך דיסק און קי או כונן חיצוני המחובר למחשב.
אתחול שלא מכונן פנימי > אתחול בשרתים ובמסופים

תהליך האתחול בשרתים ובמסופים הוא בדרך כלל כמתואר לעיל. אולם ישנן אפשרויות נוספות:
אתחול של המחשב מהרשת.
עבור מסופים – בחירה באתחול לאיזה שרת להתחבר.
עבור שרתים – אתחול אוטומטי בתור חלק מגיבוי.
אטימולוגיה

מקור שם התהליך באנגלית (booting) הוא מאגדה שקשורה לברון מינכהאוזן.
ראו גם

Bootstrapping
Reset
UNetbootin
הערות שוליים

↑  bootstrap, Computer Dictionary of Information Technology (באנגלית)
↑  הברון מינכהאוזן ואתחול המחשב – זוטו: ספר לילדים שאוהבים מחשבים (באנגלית)
מחשב PC במהלך תהליך האתחול
ביטליס (נפה)

| --- | --- |
מרכז העיר ביטליס
מרכז העיר ביטליס
 מדינה:  טורקיה טורקיה
 מחוז:  מזרח אנטוליה
 בירת הנפה:  ביטליס
 שטח:  8,413 קמ"ר
  ‑ הנקודה הגבוהה:  Mount Süphan 
 אוכלוסייה:  ‏
  ‑ בנפה:  307,483 (דירוג: 55, 2021)
 קואורדינטות:  38°31′33″N 42°23′16″E﻿ / ﻿38.525833333333°N 42.387777777778°E﻿ / 38.525833333333; 42.387777777778 
 אזור זמן:  UTC +3
 http://www.bitlis.gov.tr
  מפת מיקום  מפה מפורטת     לחצו כדי להקטין חזרה    לחצו להגדלה      (למפת נפת ביטליס מוגדלת) נפת ביטליס(למפת נפת ביטליס רגילה) נפת ביטליס tabBackground:;tabBorder:#aaa;defaultTab:0;
 
נפת ביטליס (טורקית Bitlis ili; כורדית Bedlîs) היא נפה במזרח טורקיה. בירת הנפה בעיר ביטליס והיא נחלקת ל-7 יחידות אדמיניסטרטיביות. שמה של הנפה בא משמו של בדליס, מפקד בצבאו של אלכסנדר מוקדון, אשר בנה מצודה בעיר ביטליס.
גאוגרפיה

נפת ביטליס שוכנת לחופה המערבי של ימת ואן. הנפה גובלת בנפת ואן ממזרח, בנפת סיאירט מדרום, בנפת בטמאן ממערב ובנפת מוש ונפת אארי מצפון. שטחה של הנפה הוא 8,413 קמ"ר, מהם 1,876 ק"מ בשטח הימה. כ-70% משטח הנפה הוא הררי ויתרתה רמה בגובה של כ-2,000 מטרים. ההרים הגבוהים בתחומי הנפה הם הר סופהאן (4,434 מטרים), הר הגעש נמרוט (3,050 מטרים) והר זיארט (2,540 מטרים). חלקה המזרחי של הנפה מנוקז אל ימת ואן, ימה ללא מוצא בגובה של 1,719 מטרים, וחלקה המערבי מנוקז על ידי יובליו של נהר מוראט, אחד ממקורותיו העיקריים של נהר הפרת.
אוכלוסייה

אוכלוסיית הנפה מנתה 350,994 תושבים בשנת 2020, רובם כורדים. קבוצות אתניות אחרות הן הטורקים והזאזא. לפני מלחמת העולם הראשונה מנתה האוכלוסייה בנפה 437,500 תושבים, כרבע מהם ארמנים.
היסטוריה

נראה כי האזור היה מיושב כבר בתקופה הנאוליתית, אם כי לא נמצאו ממצאים התומכים בכך בתחומי הנפה עצמה. האזור היה מיושב על ידי שבטי נאירי באלף ה-2 לפנה"ס, ובתקופת אוררטו, במחצית הראשונה של האלף ה-1 לפנה"ס, שכן בלב הממלכה. עם נפילת אוררטו במאה ה-6 לפנה"ס, נכבש האזור על ידי מדי ולאחר מכן נשלט על ידי הפרסים. בשנת 331 לפנה"ס כבש אלכסנדר מוקדון את האזור, ובדליס, מפקד בצבאו, הקים מצודה בעיר ביטליס והעניק לה את שמו.
תחת הקיסר טראיאנוס כבשו הרומאים את האזור בשנת 113 לספירה. עם חלוקת האימפריה הרומית נותרה הנפה בשליטת האימפריה הביזנטית עד סוף המאה ה-5, אז נכבשה בידי הסאסאנים. במאה ה-7 לספירה החזיקה האימפריה הביזנטית באזור למשך פרק זמן קצר ושבה לשלוט בו שוב במאה ה-10 לספירה, לאחר שהוחזק על ידי הערבים והסג'ידים מאזרבייג'ן.
בשנת 1182 לספירה הקימו בני שבט רוג'אקי הכורדי את נסיכות בדליס שמרכזה שכן בעיר ביטליס. הנסיכות השתרעה על שטחה של הנפה ובאזור ססון בצפונה של נפת בטמאן שממערב לה. הנסיכות נכבשה על ידי האק קויונלו בין השנים 1467 ו-1495 ועל ידי הספווים מ-1507 עד 1514, אך הצליחה לשמור על מידה מסוימת של עצמאות גם לאחר שנכבשה בידי העות'מאנים בשנת 1514, ועד 1847.
לאחר כיבוש קצר בידי רוסיה במהלך מלחמת העולם הראשונה, חזר האזור לשליטת הטורקים והיה לחלק מהרפובליקה הטורקית.
ראו גם

ימת ואן
ארכיפלג וילהלם

| --- | --- |

 נתונים גאוגרפיים
 מיקום:  האוקיינוס הדרומי 
 קואורדינטות:  65°08′00″S 64°20′00″W﻿ / ﻿65.133333333333°S 64.333333333333°W﻿ / -65.133333333333; -64.333333333333
 נתונים מדיניים
 על שם:  וילהלם הראשון, קיסר גרמניה 
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהארכיפלג וילהלם(למפת חצי האי האנטארקטי רגילה) בסיס חנרל ברנרדו אוהיגינס ריקלמהארכיפלג וילהלם(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיארכיפלג וילהלם(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיארכיפלג וילהלם
 
ארכיפלג וילהלם (באנגלית: Wilhelm Archipelago) הוא ארכיפלג, הממוקם למול החוף המערבי של חצי האי האנטארקטי שבאנטארקטיקה.
גאוגרפיה

ארכיפלג וילהלם משתרע מדרום מערב למצר ביסמרק ועד סלע לומוס, שלמול החוף המערבי של ארץ גרהאם.
הארכיפלג כולל את כל האיים שממערב לארץ גרהאם, שמדרום למצר ביסמרק, שמצפון למעבר סאות'וינד, ובין ארכיפלג פאלמר ואיי ביסקו.
בארכיפלג מספר קבוצות איים, ואיים רבים.
הגדולים באיי הארכיפלג הם האי בות' והאי הובגארד.
גאוגרפיה > איי ארכיפלג וילהלם

| ארכיפלג וילהלם |
| --- | --- | --- |
| קבוצות איים: | אנגרמה • ארגנטינה • רוקה |  |
| איים: | אקולה |  |
היסטוריה > גילוי הארכיפלג

הארכיפלג התגלה על ידי ג'ון ביסקו בפברואר 1873.
הארכיפלג מופה לראשונה על ידי משלחת גרמנית אשר חקרה את אנטארקטיקה בעונת המחקר (הקיץ האנטארקטי) 1873–1874, בפיקודו של אדוארד דלמן (Eduard Dallmann).
חלקו הצפוני של הארכיפלג צולם מהאוויר על ידי משלחת הסקר האווירי של שטחי חסות איי פוקלנד, בעונת המחקר (הקיץ האנטארקטי) 1956–1957.
היסטוריה > מקור השם

דלמן נתן לארכיפלג את שמו בינואר 1874.
דלמן קרא לארכיפלג על שם קיסר גרמניה ומלך פרוסיה באותה עת, וילהלם הראשון.
לקריאה נוספת

• І. V. Dykyy, G. P. Milinevsky, О. L. Savitsky, D. G. Lutsenko, P. B. Khoetsky, M. F. Veselsky, V. M. Smagol, Ye. O. Dykyy, A. О. Dzhulay, J. V. Tsaryk, К. М. Nazaruk, А. Т. Zatushevsky, А. О. Simon, M. А. Telipska, , No 1(17) (2018): Ukrainian Antarctic Journal; DOI: https://doi.org/10.33275/1727-7485.1(17).2018.39
• Karušs, J., Lamsters, K., Chernov, A., Krievāns, M., & Ješkins, J. (2019), , Antarctic Science, 31(6), 332-344. doi:10.1017/S0954102019000452
• KA. Chernov 1, K. Lamsters, J. Karušs, M. Krievāns, Yu. Otruba, , ISSN 1727-7485. Ukrainian Antarctic Journal. 2018, № 1(17)
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7 8  מידע גאוגרפי והיסטורי באתר הסקר הגאולוגי של ארצות הברית
1 2 3 4 5 6 7 8 9 10 11 12  מידע היסטורי וגאוגרפי באתר הגאזט האנטארקטי המשווה SCAR של ממשלת אוסטרליה
1 2  לפי מקור אחר אדוארד דלמן גילה את הארכיפלג.
| --- | --- |
בקרת זהויות :  VIAF: 3068148574389724430009   WorldCat (עם VIAF): 3068148574389724430009
ביטן

ערך זה עוסק בעיירה בבלארוס. אם התכוונתם לחבר כנסת, ראו .
| --- | --- |
רחוב בביטן בתמונה משנת 1916
רחוב בביטן בתמונה משנת 1916
 מדינה:  בלארוס בלארוס
 וובלסט:  ברסט (מחוז) ברסט
 ראיון:  איווצביצקי (Івацэвіцкі)
 אוכלוסייה:  ‏
  ‑ בעיר:  1,639 (2019)
 קואורדינטות:  52°52′N 25°30′E﻿ / ﻿52.867°N 25.500°E﻿ / 52.867; 25.500
 אזור זמן:  UTC+3
  מפת מיקום  מפה מפורטת   (למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהביטן(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהביטן(למפת מחוז ברסט רגילה) ברסט ברנוביץ' פינסק קוברין ברזה קרטוסקה  לוניניץ גרודנו מינסק ה ו מ ל  אוקראינה פוליןביטן(למפת מחוז ברסט מוגדלת) ברסט ברנוביץ' פינסק קוברין ברזה קרטוסקה  לוניניץ גרודנו מינסק ה ו מ ל  אוקראינה פוליןביטן  he tabBackground:;tabBorder:#aaa;defaultTab:0;
ביטן (בבלארוסית: Быцень; בפולנית: Byteń; ביידיש: ביטען) היא עיירה במחוז ברסט שבמערב בלארוס, בה התקיימה עד השואה קהילה יהודית גדולה.
תולדות היישוב

ביטן נזכרת לראשונה במאה ה-16, ובראשית המאה ה-17 הוקם בה מנזר. במהלך פשיטת האימפריה השוודית נהרסה העיירה.
בחלוקת פולין השלישית, בשנת 1795, נכללה העיירה בתחום נפת סלונים של האימפריה הרוסית. במהלך המלחמה הפולנית-סובייטית נערך בסביבת העיירה קרב, והעיירה נכללה בשטחי הרפובליקה הפולנית השנייה.
יהודי ביטן

בין מלחמות העולם נמנו בביטן כ-1,200 יהודים, כשני שלישים מתושביה. בעיירה פעלו מפלגות ותנועות נוער ציוניות, לצד מוסדות חינוך דתיים. עם כניסת הצבא האדום לאזור בספטמבר 1939, הולאמו העסקים הפרטיים בה.
ב-28 ביוני 1941 נכבשה ביטן בידי הגרמנים, ומונה בה יודנרט. בתחילת אוגוסט 1941 הובאו לעיירה מגורשים יהודים מעיירות הסביבה, ובתקופה זו נרצחו בה שתי משפחות יהודיות. בהמשך החודש צוו יהודי העיירה לענוד טלאי צהוב.
בפברואר 1942 שולחו כ-180 יהודים מהעיירה לעבודות כפייה במחנה העבודה פוז'וויצ'ה. בתחילת יוני 1942 הועברו יהודי העיירה לגטו, בו שוכנו בצפיפות רבה. בתקופה זו פעל בגטו ארגון מחתרתי, אשר סייע ליהודים להימלט ממנו.
ב-25 ביולי 1942 בוצעה בגטו אקציה, בה נרצחו 840 מיושביו ליד הכפר זפולה (Zapole). בעקבות זאת, נמלטו מהגטו ליערות כ-500 יהודים, וחלקם הצטרפו לקבוצות פרטיזנים.
באוגוסט 1942 חוסל גטו ביטן, תוך רצח כל יושביו, למעט מספר בעלי מקצוע, אשר נרצחו כחודש לאחר מכן.
יהודי ביטן > רבני העיירה

בין רבני העיירה נודעו:
רבי זאב וולף ב"ר יהודה הלוי - רבן של זבלודוב וז'טל, מחבר "עמק הלכה".
רבי מרדכי וייצל-רוזנבלט - לימים רבן של סלונים ואושמינה, שהתפרסם כבעל מופת. חתנו ר' אברהם יעקב ברוק היה למדן אך לא נבחר לרבנות העיר בשל עסקנותו הפוליטית במסגרת הקונגרס הציוני הראשון כנציג פלך גרודנה, אך נבחר לכהן דיין.
רבי מתתיהו מדניצקי (עד 1912, אז עלה לארץ ישראל) - מחבר "מתת ידו".
רבי יוסף יצחק זיו - לימים רבה של ברנסק.
רבי יוסף ליברמן - רבה הראשון של ביטן אחרי מלחמת העולם הראשונה.
רבי בן ציון יפה - כיהן כרב אחריו. שניהם נרצחו בשואה, באקציה הראשונה (25 ביולי 1942).
לקריאה נוספת

ד' אברמוביץ', ו"מ ברנשטיין (עורכים), פנקס ביטען, בואנוס איירס, תשי"ד-1954.
רחל גרוסבאום-פסטרנק, "בִּיטֶן", בתוך: שמואל ספקטור וברכה פרוינדליך (עורכים), פנקס הקהילות: (4) פולין, כרך ח: מחוזות וילנה–ביאליסטוק–נובוגרודק, ירושלים: יד ושם, תשס"ו 2005, עמ' 164–168.
שרידי בית העלמין היהודי בביטן
ברזיל הוט 100

לוגו מגזין הבילבורד
ברזיל הוט 100 (באנגלית: Brasil Hot 100) הוא מצעד מוזיקה המתפרסם מדי שבוע בברזיל על ידי בילבורד ברזיל (אנ') מאז 28 באוגוסט 2023, כשבוע לאחר שמצעד שירי ברזיל הופסק. מצעד זה מתבסס על נתוני הזרמת מוזיקה של לומינייט.
השיר הראשון שהופיע במקום הראשון במצעד היה השיר "Faz um Vuk Vuk (Teto Espelhado)" של קווין או כריס (אנ') ודיג'יי נק דה סרה.
הערות שוליים

↑  Petala, Isabela (5 בספטמבר 2023). "Kevin O Chris, Felipe Amorim e Ana Castela em dose dupla no Billboard Brasil Hot 100" [Kevin O Chris, Felipe Amorim, and Ana Castela in a double dose on the Billboard Brasil Hot 100]. Billboard Brasil (בBrazilian Portuguese). ארכיון מ-5 בספטמבר 2023. נבדק ב-5 בספטמבר 2023. {{cite journal}}:  (עזרה)
↑  "Billboard Brasil Hot 100 - Semana de 28 de agosto, 2023" [Billboard Brasil Hot 100 - Week of August 28, 2023]. Billboard Brasil (בBrazilian Portuguese). אורכב מ-המקור ב-30 באוגוסט 2023. נבדק ב-31 באוגוסט 2023. {{cite journal}}:  (עזרה)
| מצעדי מוזיקה |
| --- | --- | --- |
| אפריקה | דרום אפריקה • המזרח התיכון וצפון אפריקה • ניגריה |  |
| אסיה | אינדונזיה • הודו • הונג קונג • המזרח התיכון וצפון אפריקה • הפיליפינים • וייטנאם • טאיוואן • יפן • ישראל • לבנון • סין • פקיסטן • קוריאה הדרומית • תאילנד |  |
| אירופה | אוסטריה • אוקראינה • איטליה • אירלנד • אסטוניה • בלגיה • גרמניה • דנמרק • הולנד (הולנד טופ 40 • מצעדי הולנד) • הונגריה • הממלכה המאוחדת • טורקיה • יוון • ליטא • נורווגיה • סלובניה • סלובקיה • ספרד • פולין • פורטוגל • פינלנד • צ'כיה • צרפת • קפריסין • קרואטיה (שירי קרואטיה • טופ ליסטה) • רומניה • רוסיה • שוודיה • שווייץ |  |
| אמריקה הצפונית | ארצות הברית • מקסיקו (איירפליי • שירי מקסיקו • טופ 100 • מוניטור לטינו) • קנדה |  |
| אוקיאניה | אוסטרליה • ניו זילנד |  |
| אמריקה הדרומית | ארגנטינה • ברזיל (טופ 100 ברזיל • שירי ברזיל • ברזיל הוט 100) • ונצואלה • סורינאם • פרגוואי • פרו • קולומביה |  |
| אמריקה המרכזית | אמריקה המרכזית • הונדורס • קוסטה ריקה |  |